周弘祖

周弘祖（），字元孝，號少魯，湖廣黃州府麻城縣人，民籍，明朝政治人物。

 生平 
嘉靖三十四年（1555年）乙卯科湖廣鄉試第六十九名舉人，三十八年（1559年）己未科三甲第二百一十名進士。授吉安府推官，四十三年（1564年）七月選廣東道監察御史，出督屯田、馬政，隆慶元年（1567年）八月提調南直隸學校，三年（1569年）正月改福建按察司副使。後為吏部尚書高拱所斥，謫安順州判官，改廣平府推官、吉安府通判，升光祿寺丞，萬曆七年（1579年）十一月升南京尚寶司卿，九年（1581年）四月升南京鴻臚寺卿，十二年（1584年）八月升南京光祿寺卿，十三年（1585年）四月因朱衣謁陵，為南京湖廣道監察御史王學曾所劾，削籍為民《明史·卷二百一十五》：周弘祖，麻城人。嘉靖三十八年進士。除吉安推官。徵授御史，出督屯田、馬政。隆慶改元，司禮中貴及藩邸近侍蔭錦衣指揮以下至二十餘人。弘祖馳疏請止賚金幣，或停世襲，且言：「高皇帝定制，宦侍止給奔走掃除，不關政事。孝宗召對大臣，宦侍必退去百余武，非惟不使之預，亦且不使之聞。願陛下勿與謀議，假以嚬笑，則彼無亂政之階，而聖德媲太祖、孝宗矣。臣又聞先帝初載，欲蔭太監張欽義子錦衣，兵部尚書彭澤執奏再四。今趙炳然居澤位，不能效澤忠，無所逃罪。」報聞。已，請汰內府監局、錦衣衛、光祿寺、文思院冗員，復嘉靖初年之舊，又請仿行古社倉制。詔皆從之。明年春，言：「近四方地震，土裂成渠，旗竿數火，天鼓再鳴，隕星旋風，天雨黑豆，此皆陰盛之徵也。陛下嗣位二年，未嘗接見大臣，咨訪治道。邊患孔棘，備禦無方。事涉內庭，輒見撓沮，如閱馬、核庫，詔出復停。皇莊則親收子粒，太和則榷取香錢，織造之使累遣，糾劾之疏留中。內臣爵賞謝辭，溫旨遠出六卿上，尤祖宗朝所絕無者。」疏入，不報。其冬詔市珍寶，魏時亮等爭，不聽。弘祖復切諫。尋遷福建提學副使。大學士高拱掌吏部，考察言官，惡弘祖及岑用賓等，謫弘祖安順判官，用賓宜川縣丞。用賓，廣東順德人。官南京給事中，多所論劾。又嘗論拱很愎，以故拱憾之，出為紹興知府。既中以察典，遂卒於貶所。而弘祖謫未幾，拱罷，量移廣平推官，萬曆中，屢遷南京光祿卿。坐朱衣謁陵免。。

 著作 
著有《内外编》《水足居集》《古今書刻》等。

 家族 
曾祖周洙，知縣，贈監察御史；祖父周廷徵，按察司副使；父周釴，縣丞，封監察御史。母汪氏（封孺人）。具慶下。兄周弘祚，弟周弘禮、周弘祜、周弘祉、周弘祈（隆慶四年舉人）、周弘𥙷、周弘禴（尚寶司少卿）、周弘祐、周弘祫、周弘𥘼。子周應嵩，萬曆進士。

 延伸阅读 


參考書目
《明史》卷二百十五

参考文献

Category:嘉靖三十四年乙卯科湖廣鄉試舉人
H
Category:麻城人
Category:明朝吉安府推官
Category:明朝廣東道監察御史
Category:明朝福建按察司副使
Category:明朝安順州判官
Category:明朝廣平府推官
Category:明朝吉安府通判
Category:明朝光祿寺丞
Category:南京尚寶司卿
Category:明朝南京鴻臚寺卿
Category:南京光祿寺卿